Nanterre

Nanterre ye una ciudat y comuna situata en l'ueste d'os barrios perifericos de París en Francia. Ye a prefectura (capital) d'o departamento d'os Altos d'o Sena y d'o districto de Nanterre. Localizata en a rechión d'a Isla de Francia a bels 11,1 km d'o kilometro cero de París y a bels 3 km d'a propia ciudat de París. Os habitants de Nanterre son ditos en francés Nanterriennes (femenín) y Nanterriens (masculín).

L'este de Nanterre, chunto con as comunas mugants de Courbevoie y Puteaux, acullen o districto financiero de París dito La Défense ("a esfensa" en aragonés) a on son beluns d'os edificios mas grans d'a ciudat y de tota la rechión. A ciudat de Nanterre tamién incluye a Universidat Paris X – Nanterre, una d'as mas grans universidaz en a rechión de París.

Santa Chenoveva, patrona de París, yera naxita de Nanterre en l'anyo 419 u 422.Catholic Encyclopedia St. Genevieve

 Toponimia 
O nombre de Nanterre tien una historia prou larga que viene de tiempos d'os romanos cuan conquistoron a Galia. Os romanos feban servir o nombre de Nemetodorum, formato d'as palabras celticas nemeto que significa "fuesa", "puesto sagrato", y duros (de l'anglés door y l'alemán Tür) que significa "puerta", "fortaleza". O sagrato puesto deberba estar una famosa sepoltura que bi heba en l'antigüidat en o cobalto d'o tozal dito lo Mont-Valérien.

 Administración 
Nanterre ye trestallata en dos cantons:
 O cantón de Nanterre-1.
 O cantón de Nanterre-2.

 Transporte 
Bi ha tres garas d'a linia A d'o RER en Nanterre: Nanterre – Préfecture, Nanterre – Université y Nanterre – Ville.

A gara de Nanterre - Préfecture tien unión con a linia Transilien Paris – Saint-Lazare d'o metro de París.

 Se veiga tamién 
 O districto financiero de La Défense.

 Vinclos externos 

  Official website
  Université Paris 10 Nanterre
  Nanterre students
  News coverage of March 2006 University occupation

 Referencias 

*